Λουίς Αραγονές

Ο Λουίς Αραγονές (Ισπανικά: José Luis Aragonés Suárez, 28 Ιουλίου 1938 - 1 Φεβρουαρίου 2014) ήταν Ισπανός ποδοσφαιριστής και προπονητής.

Βιογραφικά στοιχεία 
Ξεκίνησε την καριέρα του ως παίχτης με τα χρώματα της Χετάφε το 1957. Την επόμενη χρονιά υπέγραψε συμβόλαιο με τη Ρεάλ Μαδρίτης, αν και ποτέ δεν αγωνίστηκε με την πρώτη ομάδα του συλλόγου. Μέχρι το 1960 αγωνίστηκε ως δανεικός σε διάφορους συλλόγους, όταν μεταγράφηκε στη Ρεάλ Οβιέδο, όπου και παρέμεινε για μια περίοδο. Από το 1961 έως το 1964 αγωνίστηκε στη Ρεάλ Μπέτις. Το μεγαλύτερο μέρος της καριέρας του ως ποδοσφαιριστής (1964–1974) το πέρασε στην Ατλέτικο Μαδρίτης.

Το 1974 αποσύρθηκε από ποδοσφαιριστής, και έγινε κατευθείαν προπονητής της Ατλέτικο (1974-1980 και 1982-1987). Η Ατλέτικο έκανε πάντα πρωταθλητισμό και οι επιτυχημένες αυτές πορείες οδήγησαν τον Αραγονές στην Μπαρτσελόνα, αλλά μετά από μια απογοητευτική χρονιά πήγε στη Ρεάλ Μπέτις, για να ξαναγυρίσει το 1991 στην Ατλέτικο. Τη σεζόν 1991-92 οι ροχιμπλάνκος ήρθαν τρίτοι στην Primera Division, ένα βαθμό πίσω από την πρωταθλήτρια Ισπανίας και Ευρώπης Μπαρτσελόνα. Την άλλη χρονιά η Ατλέτικο έφτασε στα ημιτελικά του Κυπέλλου Κυπελλούχων. Μετά ο Αραγονές πήγε στη Σεβίλλη, βάζοντάς την στο Κύπελλο ΟΥΕΦΑ.

Το 1995 ο Αραγονές μετακομίζει στη Βαλένθια ΚΦ, και εκείνη τη χρονιά (1995-96) οι νυχτερίδες παίρνουν τη δεύτερη θέση στην Primera Division, τέσσερις βαθμούς πίσω από την Ατλέτικο. Ακολούθησαν δύο μονοετείς θητείες στη Μπέτις και στην Οβιέδο. Το 2000-01 έκανε μια φανταστική χρονιά με τη Μαγιόρκα, οδηγώντας την ομάδα στην τρίτη θέση του ισπανικού πρωταθλήματος και στην έξοδο στο Champions League. Μετά, ο Λουίς Αραγονές ξαναγύρισε στην Ατλέτικο, και την ανέβασε κατευθείαν στην Primera, αλλά το 2003 επέστρεψε στη Μαγιόρκα.

Το καλοκαίρι του 2004 η Ισπανική Ομοσπονδία κάλεσε τον Αραγονές να αναλάβει την Εθνική Ισπανίας. Με τους furias rochas ο Αραγονές άρχισε άσχημα, και η Εθνική Ισπανίας δεν κατάφερε να διακριθεί στο Μουντιάλ της Γερμανίας το 2006. Μετά όμως από αυτά, η Ισπανία έμεινε αήττητη και με μαγευτικές εμφανίσεις κατέκτησε το Euro 2008, νικώντας στον τελικό 1-0 τη Γερμανία. Αυτή ήταν η μεγαλύτερη επιτυχία των Ισπανών μετά το 1964.

Εξωτερικοί σύνδεσμοι 

 Luis Aragones στον ιστότοπο transfermarkt.com

Ισπανοί ποδοσφαιριστές
Ισπανοί προπονητές ποδοσφαίρου
Ποδοσφαιριστές Ατλέτικο Μαδρίτης
Ποδοσφαιριστές Ρεάλ Μαδρίτης
Επιθετικοί ποδοσφαιριστές
Ποδοσφαιριστές Πριμέρα Ντιβιζιόν
Ποδοσφαιριστές Έρκουλες Αλικάντε
Ποδοσφαιριστές Ρεάλ Μπέτις
Ποδοσφαιριστές Χετάφε ΚΦ
Προπονητές ποδοσφαίρου Ρεάλ Μπέτις
Προπονητές ποδοσφαίρου Ατλέτικο Μαδρίτης
Προπονητές ποδοσφαίρου Εθνικής Ισπανίας
Προπονητές ποδοσφαίρου Βαλένθια ΚΦ
Ποδοσφαιριστές Ρεάλ Οβιέδο
Προπονητές ποδοσφαίρου Φενερμπαχτσέ
Προπονητές ποδοσφαίρου Ρεάλ Οβιέδο
Ποδοσφαιριστές Ρεκρεατίβο Ουέλβα
Ποδοσφαιριστές Ρεάλ Μαδρίτης Καστίγια
Ποδοσφαιριστές Εθνικής Ισπανίας
Προπονητές ποδοσφαίρου Μπαρτσελόνα
Προπονητές ποδοσφαίρου Σεβίλλη ΦΚ
Προπονητές Σούπερ Λιγκ Τουρκίας
Προπονητές ποδοσφαίρου ΡΚΝ Εσπανιόλ
Προπονητές ποδοσφαίρου ΡΚΝ Μαγιόρκα
Προπονητές Πριμέρα Ντιβιζιόν
Ισπανοί προπονητές ποδοσφαίρου στο εξωτερικό
Προπονητές νικητές Ευρωπαϊκού Πρωταθλήματος Ποδοσφαίρου
Προπονητές Ευρωπαϊκού Πρωταθλήματος Ποδοσφαίρου 2008
Προπονητές ποδοσφαίρου Παγκοσμίου Κυπέλλου 2006